ജോജുവിന്റെ വാഹനം തകര്ക്കല് 15 പേര്ക്കെതിരെ കേസെടുത്തു കൊച്ചി: ഇന്ധന വിലവര്ധനവില് പ്രതിഷേധിച്ച് കൊച്ചിയില് റോഡ് ഉപരോധിച്ച 15 കോണ്ഗ്രസ് നേതാക്കള്ക്കെതിരെ പൊലീസ് കേസെടുത്തു. ഡിസിസി പ്രസിഡന്റ് മുഹമ്മദ് ഷിയാസ് ആണ് ഒന്നാംപ്രതി. വി.ജെ.പൗലോസ്, കൊടിക്കുന്നില് സുരേഷ് എംപി എന്നിവരെ രണ്ടും മൂന്നും പ്രതികളാക്കി. വി.പി.സജീന്ദ്രന്, ദീപ്തി മേരി വര്ഗീസ്, ടോണി ചമ്മണി, ഡൊമിനിക് പ്രസന്റേഷന് എന്നിവരെയും പ്രതിചേര്ത്തിട്ടുണ്ട്. ദേശീയപാത ഉപരോധിച്ചതിനും നടന് ജോജു ജോര്ജിന്റെ വാഹനം തകര്ത്തതിനും ജാമ്യമില്ലാ വകുപ്പുകള് ചുമത്തിയായിരിക്കും അറസ്റ്റ്. വാഹനത്തിന്റെ ചില്ലു തകര്ത്തതടക്കം ജോജുവിന്റെ പരാതിയില് ഇന്നുതന്നെ അറസ്റ്റുണ്ടാകുമെന്ന് കമ്മിഷണര് സി.എച്ച്. നാഗരാജു അറിയിച്ചു. ജോജുവിനെതിരായ പരാതിയില് തെളിവില്ലെന്ന് കമ്മിഷണര് വ്യക്തമാക്കിയതോടെ കടുത്ത പ്രതിഷേധത്തിലാണ് കോണ്ഗ്രസ് നേതൃത്വം.